
AD ALPES 1 

Bx H. C. Nutting 
University of California 



V* 
Lucius autem iam patrem aspexerat, manusque statim ad eum 
tendebat. Quo viso, "Quam bellus est ille parvulus," inquit 
mercator. "Quem cum video, semper recordor de versibus illis 
lepidis poetae Catulli: 

"Torquatus volo parvulus 
Matris e gremio suae 
Porrigens teneras manus 
Dulce rideat ad patrem 
Semihiante labello." 
"Nonne scis," inquit Sextus, "Publium quoque nostrum esse 
poetam ? Versus luculentos paene cotidie facit." 

Quo audito, Publius erubuit, et: "Tace, sis, Sexte," inquit. 
"Nonne te pudet tarn stulte loqui?" 

"Quin heri," inquit Sextus, "te in umbra veli sedentem vidi, 
cum aliquid magna cum cura conficeres." 

"Age, fili mi," inquit Cornelius ridens: "Verecundari te haud 
decet. Audiamus quae scripseris." 

Tali cohortatione inductus, Titus chartam haud invitus protulit 
et: "Paucos abhinc dies," inquit, "Annam audivi, cum vesperi 
leniter cantaret, quo facilius Lucius requiesceret. Canebat ilia de 
laboribus civium suorum, qui domo expulsi Babylonem in exilium 
deducti sunt. Cantus erat et maestissimus et dulcissimus. Cum 
autem ilia sua lingua uteretur, vix intellegere potui quid diceret. 
Sed paulo post me docuit quid cecinisset; ac verborum sententiam 
nostris modis ita exprimere conatus sum: 

"Sedemus amnis ad Babylonios, 
Nostrorum amaris funera lacrimis, 
Sione victa, conquerentes 
Exiliique gravis labores. 

1 Copyright by H. C. Nutting, 1921. 

2 For earlier chapters and explanation, see the April and May numbers of the 
Classical Journal. 

"lam victor atrox increpitans ioco, 
'Sionis,' inquit, 'laetificis modis 
Cantate laudes. Cur sedetis, 
Consimiles ovibus, tacentes ?' 

"'Hie ut canamus nos patrium deum 
Maesti exsulantes, barbarica in domo ? 
Sion, male hostes sic cadant ut 
Te cineresque tuos verebor.'" 

"Euge," inquit mercator. "Mihi quidem hi versus optimi 
esse videntur. Si feliciter progressum feceris, aliquando poeta 
verus esse poteris." 

At nunc Drusilla liberis: "Fortasse Anna vobis quoque aliqua 
narrabit. Earn rogate." (Nam interim Anna cum Lucio disces- 
serat, iamque haud procul sedebat.) 

Ilia, cum audivisset quae liber i vellent: "Multa et clara," 
inquit, "sunt facta virorum gentis meae; diesque deficiat, si 
vobis omnia narrare coner. Audivistisne umquam de homine 
omnium validissimo ?" 

"Herculem, ut opinor, dicis," inquit Sextus; "nam ferunt eum 
omnes viribus superasse." 

"Non Herculem dico," inquit Anna, "sed Samsonem, qui 
manibus ipsis leonem dilaniavit." 

"Idem fecit Hercules quoque," inquit Sextus; "quamquam 
fortasse ille clavam suam turn gerebat." 

"Omnia nondum dixi," inquit Anna. "Samson, cum in quadam 
urbe eum hostes custodirent, clam noctu discessit postesque ipsos 
portae humeris abstulit." 

"Eugepae!" inquit Sextus. " Vix credo Herculem ipsum id 
facere potuisse." 

At Anna: "Postremo hostes certiores facti sunt vires eius in 
capillo sitas esse; doloque eum aggressi, capillum dempserunt. 
Turn Samson facile in eorum potestatem venit; quern, cum oculos 
ei eripuissent, in pistrinum deduxerunt, ubi semper in tenebris 
molam versare coactus est." 

"Eheu," inquit Cornelia; "quam me istius infelicis miseret!" 

"Ipse se pulchre ultus est," inquit Anna. "Nam quibusdam 

feriis, cum multitude- maxima convenisset, puerum oravit ut manus 
suas in columnas templi imponeret (nam ipse iam caecus erat). 
Quo facto Samson, cui capillus iterum promittebatur, omnibus 
viribus adnisus, columnas disiecit, et ruina templi hostes plurimos 
secum oppressit." 

"Haec est fabula adprime lepida," inquit Sextus. "Potesne 
aliquid de bellatore magno narrare ?" 

Turn Anna: "Nostra gens exemplis talibus abundat. Longum 
est etiam pauca narrare. Sed olim erat pastor, qui vixdum iuvenis 
ingentem occidit hostem, qui verbis contumeliosis nostros ad 
proelium provocabat." 

"De isto narra, sis," inquit Sextus. "Audire cupimus." 

At Anna: "Hostis erat gigas, nee cum eo congredi quisquam 
audebat; quare omnes credebant hunc iuvenem delirare, qui cer- 
tamen tam impar inire pararet. Accedebat ut puer armis militari- 
bus uti nesciebat; quam ob rem cum funda tantum et aliquot 
lapidibus levibus in proelium prodiit." 

"Amens certe fuit," inquit Sextus, "qui. hoc modo armatus 
cum bellatore ingenti congredi auderet." 

"Nullo modo," inquit Anna; "nam auxilio Dei confidebat, 
neque id eum fefellit. Nam priusquam hostis propius accedere 
posset, lapidem in eius frontem tanta vi impegit, ut bellator 
ingens subito corruens humi fusus iaceret. Turn adulescens, 
gladio ipsius arrepto, caput hostis abscidit idque sanguine cruen- 
tum ad regem retulit." 

"Vah!" inquit Cornelia. "Facta talia audiens horresco. 
Nonne aliquid laetius narrare potes ?" 

Turn Anna: "Multa laeta commemorare possum. Quin etiam 
recordor quaedam de hoc ipso pastore adulescente, qui postea rex 
gentis f actus est. Ohm, cum bellum cum finitimis gereret, hostes - 
que praesidio occupavissent urbem, quae erat ipsius patria, turn 
rex, siti oborta, militibus audientibus: 'Utinam,' inquit, 'nunc 
bibere possem e fonte gelido, qui est prope portam patriae!' Quo 
audito, tres milites virtutis maximae, clam castris egressi, per 
stationes hostium via gladiis facta ad fontem pervenerunt; turn, 
aqua inde celeriter hausta ad regem incolumes se receperunt. 
Qui cum cognovisset quanto periculo aqua adlata esset, bibere 
noluit, atque earn libans humi perfudit." 

"Regem optimum!" inquit Cornelia. "Huius modi fabulis 
maxime delector." 

Sed iam Lucius, qui diu in gremio nutricis tacitus sederat, 
querellas edere coepit, Annaque eum in cameram ad matrem 
abduxit. Liberi interim abierunt ut cognoscerent quid ageret 
Stasimus. 

VI 

Iam dies complures caelo sereno navigaverant, omnesque 
gaudebant, sine periculo ullo iter totum confici posse rati, cum 
subito nubes atrae e mari oriri visae sunt, quae brevi diem oculis 
vectorum eripuerunt. In conspectu nulla erat terra, ventique 
turbidi per rudentes stridere coeperunt. 

Turn nautae vela subducere properaverunt, et omnia quae 
usui essent ad vim tempestatis leniendam parata sunt. Interim 
magister mulieres una cum liberis et servis camera se continere 
iussit. Viri autem paulisper in puppi ambulare perseveraverunt, 
etsi iam ventorum vi vestis eorum paene discerpta est. Brevi 
illi quoque libenter in locum tutum se receperunt; iam enim in 
mari erat atra nox, fluctus maximi navem feriebant, omniaque 
mortem minari videbant. 

In camera sedebant mulieres et liberi pavidi, et interdum 
fluctus tanti navem quatiebant, ut vix loco se tenere possent. Pub- 
lius autem, qui nolebat quemquam putare se esse anxium, librum 
poetae cuiusdam adsidue legebat. 

Cui postremo pater: "Quern librum," inquit, "tarn adsidue 
legis, mi fili ?" 

"Hie est liber optimus poetae Ovidi," inquit Publius. "De 
naufragio loquitur. Audite quam lepidi sint hi versus." Quo 
dicto, recitare coepit: 

"Totidem videntur, 
Quot veniant fluctus, ruere atque inrumpere mortes. 
Non tenet hie lacrimas; stupet hie; vocat ille beatos, 
Funera quos maneant; hie votis numen adorat, 
Bracchiaque ad caelum, quod non videt, irrita tollens 
Poscit opem." 

Sed iam subito Drusilla, quae prae terrore vix se continere 
poterat: "Desine, obsecro," inquit, "mi fiU, librumque ilium 
dirum depone. Nonne vides nos quoque in periculo magno esse, 
et nobis fortasse brevi pereundum esse ?" 

"Tranquillo es animo," inquit Cornelius. "Valida est navis 
nostra, et nautae exercitati. In saxa latentia nisi in tenebris 
deferemur, omnia tuta sunt." Turn Publio: "Sed, mi fili, censeo 
illud carmen relinquendum, donee omnes hilariores erunt." 

"Quam mox in Italiam perveniemus ?" inquit Sextus, qui sub 
subsellium refugerat, ne quis sciret se flere. 

"Aliquamdiu per mare Ionium iam provecti sumus," inquit 
pater, "et spero haud procul abesse terram Italicam." 

Vix ea dicta sunt, cum clamor magnus in puppi subito ortus est. 
Quo audito, Cornelius et viri ceteri e camera celeriter prodierunt. 
Undique erant fluctus velut aquae montes, qui iam iam navem 
submersuri videbantur; ventique tantopere furebant, ut homines 
malo rudentibusque se sustinere cogerentur, ne vi tempestatis e 
puppi raperentur in mortem praesentem. 

Nubes autem iam rariores erant, inter quas dies iterum lucebat; 
et haud procul in mari vasto conspici poterat navis parva, quae 
fluctibus in scopulosum litus insulae modicae recta ferebatur. 
Haec erat causa clamoris, quo viatores e camera excitati erant. 

Turn Cornelius magna voce navis magistro, qui prope stabat: 
"Nihilne illis miseris hominibus," inquit, "opitulari possumus?" 

Hie maestus abnuit. "Vis venti nimia est," inquit. "Si eis 
opitulari conabimur, nostra quoque navis in saxa feretur." 

"Quam hoc est foedum visu," inquit Cornelius gemens. "Vide, 
sis; mali iam fracti sunt, et vectores miseri vestes pro velis tendunt; 
alii etiam arma in mare praecipitant, ut navis sublevetur. Omni- 
bus modis mortem effugere conantur." 

Dum haec fiunt, PubUus quoque e camera egressus aegre et 
caute ad patrem adiit. Quo cum pervenisset navemque vidisset 
alteram: "Eheu!" inquit; "male metuo ne hodie naufragium 
verum aspiciamus." 

"Recte dicis," inquit Cornelius; "neque ullo modo eis miseris 
opitulari posse videmur." 

"Aspice," inquit PubHus. "Iam pauci cymba parva effugere 
conaturi sunt. Vide quam effrenate ilia in fluctibus saltet! Modo 
in conspectu est, modo aspici nusquam potest! Iam in ea sunt tres 
homines! Nunc remos agere incipiunt! Attat! Iam venit aquae 
mons! Cavete, miseri, cavete vobis!" 

Haec ipsa verba cum PubUus diceret, fluctus ingens cymbam 
parvam evertit. Paulisper viri duo in gurgite nantes aspiciebantur- 
tum in mari mersi sunt. 

"Haec diutius videre non sustineo," inquit Cornelius, et pro- 
pere in cameram se contulit; Publius autem cupiditate videndi in 
puppi morari perseveravit. 

Ut pater cum Onesimo et Stasimo iterum prodiit, insula parva 
iam e conspectu recesserat neque usquam navis altera conspici 
poterat. Sol, qui iterum fulgere coeperat, se undis condere pro, 
perabat, at postremo nautae procul montes cernere potuerunt. 
Quo cognito, omnes gaudebant, cum scirent se brevi in portum 
perventuros. 

Turn Cornelius Stasimo: "Abi," inquit, "dominae nuntia, ut 
in puppim prodeat; nam demum terram exoptatam in conspectu 
esse." 

Stasimus statim discessit, et patri Publius: "Existimo nos e 
navi Brundisii egressuros," inquit. "Nonne res se ita habet, 
pater ?" 

"Ita, fili mi," inquit Cornelius. "In hac regione terrarum 
nullum oppidum portum meliorem habet. Hie est locus unde 
Pompeius Magnus naves solvit, cum Caesarem fugiens exercitum 
in Graeciam traduceret. Et sicut nos nunc montes illos appro- 
pinquare videmus, ita ille olim eosdem nebulis obscuros procul e 
conspectu discedere vidit. Qua de re poeta Lucanus versus aliquos 
pulcherrimos fecit." 

Interim Drusilla cum liberis e camera prodierat. Brevi 
tenebrae e mari surgere coeperunt; turn Cornelia, qui cum patre 
et fratribus stabat: " Videte," inquit. "Aspicere videor lumen 
parvum procul fulgere. Quid est, obsecro ?" 

"Haec est pharus," inquit pater, "quae noctu viam significat 
nautis, quo tutius naves in portum deduci possint. Sine hoc 
lumine fortasse e cursu gubernatores errarent, navesque in litus 
iniquum deferrentur." 

"Euge," inquit Cornelia. "In portum profecto incolumes per- 
veniemus. Sed nunc intro mihi eundum est, ut cum Anna sedeam 
dum Lucium consopiat." 

Itaque ilia discessit. Ceteri autem aliquamdiu in puppi ambu- 
labant; nam tempestas iam erat tam serena ut nemo intro se 
recipere vellet. 1 

1 This chapter completes a first installment of Ad Alpes, which it is planned to 
publish in book form at a later date. 



